Medlemsnyt+januar+2010

Kære medlemmer af Københavns Fødevarefællesskab,

Lidt forsinket ønskes alle medlemmer et godt nytår! KBHff er sprunget ind i det nye år med masser af energi og mange flere medlemmer end ved sidste års start. I løbet af det forgangne år er fødevarefællesskabet virkelig kommet på skinner, og vi er 274 medlemmer! Og det er jo så skønt, at så mange mennesker vil et mere lokalt og socialt baseret fødevarefællesskab. Vi håber, at det fortsætter i 2010!

To gange i december måned var butikken flyttet til Kollegiegården på Tagensvej 52. Generelt gik det godt med at være 'udflytterbutik'. Det var godt at prøve at være et sted, hvor der var lidt mere plads til både at pakke, sy poser, mulighed for at udstille løssalgsgrøntsager lidt bedre og ikke mindst drikke en kop kaffe. Det var som om, der kom lidt mere gang i sniksnakken og hyggeriet, hvilket jo er dejligt – ikke mindst her i den kolde tid. Besøget gav os en vision om på længere sigt at finde nogle større og mere velegnede lokaler.
 * Fra udflytterbutik og til tilbage i Kafa-x**

Uheldigvis var der et par stykker, som ikke havde fundet ud af, at butikken var midlertidigt rykket, hvilket selvfølgelig var ubelejligt. Vi bestræber os på, at alle er tilmeldt nyhedsbrevet, så alle får disse informationer. Men vi vil også opfordre til, at I tjekker hjemmesiden på kbhff.dk eller vores Facebook-side for at finde seneste nyt - bl.a. om indholdet af ugens pose.

Efter den lidt omtumlede december måned, er vi igen tilbage i de hyggelige kafa-x lokaler i Korsgade, hvor butikken som sædvanlig er åben onsdage fra kl. 16-19. Vel mødt! Her bliver aktiviteterne langsomt udbygget. Smagte I for eksempel smagsprøverne onsdag d. 13/1? Det var små udsøgte himmerigsmundfulde. Her blev indholdet af ugens pose kokkereret til små fine hapsere. Tænk, at en pose danske januar-grøntsager til en 100 kr.-seddel kan komme til at smage så vidunderligt. Skønt med lidt inspiration! "Menuen" kan ses på vagtplanen - og her kan I også skrive jer på, hvis I en dag vil være med til at lave smagsprøver til medlemmerne. Det tæller som en vagt.

Det går bedre og bedre med at få besat vagter inde på vagtplanen og det er jo fantastisk at tid, tålmodighed og knofedt bidrager til at få fællesskabet til at flyde jævnt. Det mest presserende lige nu er at få besat tjanserne pakkemester, modtagervagterne, modtager-nøglevagt samt printertjansen;
 * Vagter**

- At være PAKKEMESTER vil sige at gøre klar til pakkeholdet, når de ankommer kl. 15 og have det overordnede ansvar for posepakningen. Pakkemester-tjansen er fra kl. 15 til kl. 18. Man skal printe nogle sider ud hjemmefra, så 15 minutters hjemmearbejde før kl. 15 og adgang til computer og printer er påkrævet.

- MODTAGERVAGTEN er kort, men til gengæld kræver den, at man er fleksibel tidsmæssigt (mellem kl. 8-14), og at man er i stand til at løfte lidt kilo. Vagten indebærer nemlig, at man er med til at slæbe grøntsagerne fra bilen og ned i butikken. Der skal gerne 3 personer på denne vagt hver onsdag - den ene er nøgleansvarlig, hvilket vil sige, at man er den, der åbner i kafa-x nøglen og sms'er de 2 andre medlemmer, der skal modtage. Det er således vigtigt, at man som nøgleansvarlig sørger for at få fat i nøglen fra sidste uges ansvarlige og giver den videre til dem, der skal på tjans igen ugen efter.


 * -** PRINTERTJANSEN kræver blot, at man har adgang til sort-hvid-printer og kan printe sedlen "Opskrifter og tips" svarende til det antal folk, der har bestilt grøntsagsposer. Man får sedlen sendt til sin mailbox (husk derfor at anføre mailadresse i vagtplanen) og skal så have printet opskrifterne, så de ligger klar i butikken allersenest onsdag kl. 15. Man kan aftale med onsdagens pakkeansvarlige at aflevere dem til vedkommende dagen før, hvis man ikke har mulighed for at være der onsdag kl. 15.

- Som LÆRLING oplæres du, så du kan være "mester" en anden onsdag. Det er meningen, at der er lærlinge hver onsdag, således at "mester-holdet" kan vokse sig større og større på kort tid.

Du kan skrive dig på vagter her: vagtplan For at skrive sig på skal man lige huske at trykke på //edit// i højre hjørne, og //save// igen når man er færdig. Husk også altid at anføre dit mobilnummer, når du skriver dig på en vagt i vagtplanen. Så kan vi let få fat i dig, hvis der er behov for det. I toppen af vagtplanen kan du også læse mere om alle vagter og tjanser. Du kan også komme ind på vagtplanen via vores hjemmeside: [|kbhff.dk] hvor der er i link i toppen af siden. Husk også stadig at gå ind på vagtplanen hver måned og skriv dig på en vagt, så vi kan fortsætte den positive udvikling.


 * Giv også gerne noget tilbagemelding på, hvordan I synes vagterne er forløbet – ideer til forbedring. Det kan du gøre her: tilbagemelding ** eller at oprette en debat på forummet

I er super gode til at tage de gamle "onsdagsposer" med ned i butikken til genbrug. Bliv endelig ved med det! Vi elsker jo genbrug, og de penge vi sparer på poser, kan vi bruge på at købe endnu flere dejlige grøntsager til at putte i dem!
 * Poser**

Smut lige en tur forbi "butiksmanualen", som I kan se i vores "Wiki": http://kbhff.wikispaces.com/ butiksmanual Her får du overblik over, hvordan en onsdag i butikken forløber, hvilket kan være ret oplysende! På Wikien kan du også læse, hvad de forskellige arbejdsgrupper arbejder med, læse gamle nyhedsbreve og på anden vis få noget mere at vide om, der rører sig i Fødevarefællesskabet.
 * Wikien**

Foruden, at opskrifterne på smagsprøverne på sigt gerne skulle blive lagt ind i på [|forummet], er det meningen, at du kan dele dine egne 'ugens pose-udskejelser' og eventuelle opskrifter med andre - selvfølgelig helst baseret på sæsonens frugt og grønt :-) Forummet er også ideelt til at dele anden inspiration (som har relevans for fællesskabet på den ene eller anden led), diskutere emner, komme med gode idéer og tips, efterlyse ligesindede osv. Det er dit forum - brug det!
 * Forum**

Ideen med dette nyhedsbrev er at vidensdele inden for fællesskabet, så vi alle er opdaterede, omkring hvad der sker og hvordan det går. Hvis du kender til nogle i fællesskabet, som ikke modtager nyhedbrevet, så bed dem endelig sende os en mail på ** info@kbhff.dk **, så får vi koblet dem på!
 * Nyhedsbrevet**

Vi glæder os til at se dig i Kafa-x

kærlig hilsen, dit Fødevarefællesskab

--Københavns Fødevarefællesskab www.kbhff.dk info@kbhff.dk